Il-Kardinal Mario Grech ukoll fost dawk rikonoxxuti b'midalja ta' Ġieħ ir-Repubblika Wara li bejn l-2005 u din is-sena serva bħala Isqof t'Għawdex, il-Papa Franġisku għażlu biex isir Kardinal biex sar it-tielet persuna minn pajjiżna li laħaq f'din il-kariga. Fl-età ta' 62 sena, Grech huwa l-ewwel Għawdxi li sar kardinal. Bħala Kardinal huwa se jkun eliġibbli biex jivvota fil-konklavi biex jiġi elett il-papa li jmiss. Kemm dam imexxi d-Djoċesi t'Għawdex ippubblika 20 ittra pastorali u 34 mal-Isqfijiet Maltin minbarra li kiteb mijiet ta' omeliji.